sinarproject/legisdata huggingface dataset:
: : Terima kasih kepada Yang Berhormat Tuan Timbalan Speaker, soalan saya nombor 63.
PERTANYAAN-PERTANYAAN MULUT DARIPADA Y.B. TUAN MOHD FAKHRULRAZI BIN MOHD MOKHTAR (N42 MERU)
TAJUK : KAWALAN PEMBANGUNAN DI KAWASAN HUTAN DI BUDIMAN VALLEY DAN TASIK SUBANG
63. Bertanya kepada Y.A.B. Dato' Menteri Besar:-
Apakah kerajan negeri mempunyai polisi untuk tidak lagi membenarkan pembangunan di lakukan di baki kawasan hutan dan tadahan air tasik Subang di Budiman Valley supaya habitat tapir tidak terganggu.
: Terima kasih Yang Berhormat Meru. Kerajaan Negeri Selangor telah pun memperkenalkan Dasar Morotorium ke atas pembalakkan selama tempoh 25 tahun melibatkan kawasan Hutan Simpan Kekal (HSK) dan Hutan Tanah Kerajaan sejak tahun 2010. Justeru itu, tiada sebarang aktiviti pembangunan yang boleh dipertimbangkan melainkan ianya mempunyai kepentingan nasional seperti bekalan eletrik, jalan raya, bekalan air dan sebagainya. Buat masa ini tiada sebarang pembangunan di benarkan kawasan baki Hutan Simpan Kekal di Tasik Subang berhampiran Budiman Valley. Selain itu, terdapat Garis Panduan Perancangan Pemulihan dan juga Pembangunan kawasan sensitif alam sekitar itu (GPPPP) KESAS yang di sediakan oleh PlanMalaysia dan boleh diguna pakai oleh Kerajaan Negeri dan PBT di Negeri Selangor.
Di antara garis panduan ini termasuk lah:-
1. (GPPPP) KESAS Kawasan Tadahan Air dan Sumber Air Tanah.
2. (GPPPP) KESAS dataran banjir, tanah lembab, tanah bekas lombong, tasik dan juga sungai.
3. (GPPPP) KESAS Habitat Hidupan Liar.
4. (GPPPP) KESAS Hutan Simpan Kekal.
5. (GPPPP) KESAS Warisan Kebudayaan dan Warisan Semula Jadi.
Garis panduan ini diformulasikan daripada asas undangan dasar-dasar terkini, falsafah dan strategi pembangunan, keupayaan tampungan serta pelindungan alam sekitar dan juga biodiversitI kawasan. Sekian.
Y.B. TUAN MOHD FAKHRULRAZI BIN MOHD MOKHTAR: Soalan tambahan.
Y.B. TUAN MOHD FAKHRULRAZI BIN MOHD MOKHTAR: Ok, untuk makluman Yang Berhormat Exco, kawasan ini seolah-olah macam dicerobohi dan setakat ini mungkin saya nak mengetahui apakah tindakan pihak Kerajaan untuk memastikan kawasan ini dapat terus dipelihara dan apakah tindakan yang dan telah dibuat untuk memastikan kawasan ini terpelihara dan mereka yang mencerobohi dikenakan tindakan.
Buat masa ini saya tidak menerima apa-apa Y.B TUAN HEE LOY SIAN insiden pencerobohan oleh mana-mana pihak yang di mana kita membenarkan orang asli untuk merayau di hutan dan kawasan sekeliling memang satu kawasan telah pun pesat di bangunkan dan kita tidak benarkan siapa untuk cerobohi tapi untuk individu- individu yang suka untuk menanam tanaman sayuran itu kita akan beri kompaun ikut undang-undang yang sedia ada. Kita tidak benarkan sebarang bentuk pencerobohan daripada orang lain. Sekian.
TUAN TIMBALAN SPEAKER: sekali dengan soalan nombor 7. Seterusnya Rawang. : Soalan berikutnya Gombak Setia telah dijawab
Y.B TUAN CHUA WEI KIAT nombor 65.: Terima kasih Tuan Speaker. Soalan saya
PERTANYAAN-PERTANYAAN MULUT DARIPADA Y.B. TUAN CHUA WEI KIAT (N14 RAWANG)
TAJUK : SEKTOR PELANCONGAN DALAM KRISIS COVID19
65. Bertanya kepada Y.A.B. Dato' Menteri Besar:-
Bagaimana PKP telah menjejas industri pelancongan Negeri Selangor?
Berapakah hotel telah ditutup disebabkan krisis COVID-19 sejak perlaksanaan PKP?
Y.B TUAN HEE LOY SIAN Terima kasih Yang Berhormat Rawang. Saya bangun untuk membantu untuk menjawab soalan yang ditimbulkan oleh Yang Berhormat Rawang. Secara keseluruhannya setiap penggiat Industri Pelancongan terkesan dengan akibat penguatkuasaan Perintah Kawalan Pergerakan iaitu PKP. Keseluruhan pemain- pemain Industri Pelancongan Negeri Selangor menghadapi pembatalan tempahan bilik penginapan, penganjuran acara, pakej pelancongan, pengangkutan dan lain-lain perkhidmatan yang berkaitan dengan pelancongan sejak pandemik COVID-19 ini ditemui dan tersebar mulai Januari 2020 lalu. Di samping itu sebahagian besar Industri Pelancongan di Negeri Selangor terpaksa menutup operasi mereka sepanjang penguatkuasaan PKP sejak pertengahan bulan Mac 2020 lalu. Oleh yang demikian ia memberi kesan kepada pendapatan penggiat industri pelancongan sepanjang tempoh tersebut. Mengikut kajian selidik dilaksanakan oleh Tourism Selangor secara puratanya tahanan aliran tunai penggiat Industri Pelancongan Negeri Selangor adalah di antara 1 hingga 6 bulan sahaja. Responden juga telah pun membalas di mana majoriti lebih 50% memaklumkan terpaksa menutup operasi sepenuhnya disebabkan bukan kategori essential business semasa tempoh PKP. Manakala berdasarkan kajian yang dilakukan oleh Persatuan Hotel Malaysia iaitu MAH telah menganjurkan kadar penginapan iaitu occupancy rate bulanan sehingga Disember tahun 2020, adalah di bawah 40% di mana hotel-hotel akan beroperasi tanpa membuat keuntungan. Hal ini secara kasarnya akan mengakibatkan terpaksa memberhentikan operasi mereka dengan harapan kemungkinan muflis jika tempoh penutupan operasi akibat penguatkuasaan PKP di panjangkan. Yang untuk menjawab soalan kedua sehingga bulan Jun 2020 sebanyak 3 hotel yang telah mengesahkan penutupan sepenuhnya operasi. Manakala 2 hotel lagi menutup sementara operasi
sehingga hujung tahun bulan Disember 2020 akibat penguatkuasaan PKP dan Pandemik COVID-19. Sekian.
: : Soalan seterusnya Banting.
Y.B TUAN LAU WENG SAN 66 berkenaan Stesen ECRL di Jenjarom. : Terima kasih Tuan Timbalan Speaker soalan ke
PERTANYAAN-PERTANYAAN MULUT DARIPADA Y.B. TUAN LAU WENG SAN (N52 BANTING)
TAJUK : STESEN ECRL DI JENJAROM
66. Bertanya kepada Y.A.B. Dato' Menteri Besar:-
Apakah status terkini projek ECRL di Kuala Langat dan Selangor?
Adakah kedudukan stesen ECRL di Jenjarom telah ditetapkan?
: , Projek ECRL yang merupakan Projek Y.B TUAN NG SZE HAN : Kerajaan Persekutuan dijangka akan melalui sebahagian kawasan di dalam Negeri Selangor. Projek ECRL sepanjang 640 kilometer dan dibahagikan kepada 3 seksyen iaitu Seksyen A bagi jajaran bermula di Kota Bharu, Kelantan ke Dungun, Seksyen B bagi jajaran Dungun, Terengganu ke Mentakab, Pahang dan Seksyen C bagi jajaran dari Mentakab – Nilai – Pelabuhan Klang di Negeri Selangor. Kedudukan ECRL di Negeri Selangor telah dicadangkan di lokasi yang lebih strategik selain daripada Jenjarom iaitu berhampiran Rimbayu atau Cheding dan Pelabuhan Barat (West Port) untuk pertimbangan Kerajaan Persekutuan. Walau bagaimanapun setakat ini jajaran ECRL yang melibatkan Negeri Selangor iaitu Seksyen C masih belum dimuktamadkan sepenuhnya dan baru-baru ini Menteri Pengangkutan telah mengeluarkan satu kenyataan bahawa Kementerian Pengangkutan sedang dalam kajian untuk mengalihkan jajaran Seksyen C di Negeri Selangor balik ke jajaran asal iaitu jajaran dari Gombak – Bentong – Gombak dan Serendah. Kerajaan Negeri Selangor tidak setuju atau tidak menyokong cadangan daripada Kementerian Pengangkutan untuk mengalihkan balik jajaran ke jajaran asal atas sebab-sebab berikut. Yang pertama jajaran berhampiran
dengan Permatang Kuaza dan jajaran berhampiran Pangkalan Batu, jajaran melalui kawasan Hutan Simpan Templer dan Taman Rimba Templer, jajaran melalui Bandar Batu Arang ataupun Kota Puteri, jajaran melalui kawasan tadahan air ini sangat penting dan pematuhan dan penyelarasan dengan rancangan tempatan. Sekian, terima kasih.
Y.B TUAN LAU WENG SAN
: Terima kasih, soalan tambahan.
TUAN TIMBALAN SPEAKER: Ya, Banting
: Terima kasih Tuan Timbalan Speaker. Terima kasih Y.B TUAN LAU WENG SAN kepada Yang Berhormat EXCO dan saya berasa lega dengan kedudukan dan pendirian keputusan pihak Kerajaan Negeri Selangor. Soalan saya ialah sekiranya Kerajaan Persekutuan Tetap mengalihkan atau mengekalkan laluan asal melalui jajaran yang melibatkan tempat-tempat yang dinyatakan tersebut apakah yang kita boleh lakukan selaku Kerajaan Negeri Selangor untuk memastikan jajaran ini tidak akan berlaku dan ia akan melalui kawasan ataupun jajaran baru yang merentasi Jenjarom, Putrajaya, Nilai, Jelebu dan Temerloh. Ini adalah kerana hasrat dan rakyat di sekitar Kuala Langat ini adalah tempat yang diadakan di Kuala Langat ini adalah paling sesuai dan ia mendatangkan impak ekonomi yang berpanjangan bukan sahaja kepada kedudukan lokasi di situ tetapi juga bersesuaian dengan objektif ECRL itu yang mementingkan kargo, pengangkutan kargo supaya ia boleh pergi dan ini adalah sesuatu yang pernah dikatakan oleh mantan Menteri Hal Ehwal Ekonomi merangkap ADUN PKR Bukit Antarabangsa tetapi dia tidak ada, sebelum ini ya, itu adalah soalan saya.
Y.B TUAN NG SZE HAN: Kerajaan Negeri Selangor telah memberi maklum balas kepada Kerajaan Pusat atas sebab-sebab yang telah disebutkan oleh saya tadi bahawa ia Kementerian Pengangkutan ingin mengalihkan jajaran itu ke jajaran asal. Masalah-masalah tersebut harus di selesaikan dan masalah-masalah tersebut harus ada 1 solusi yang memuaskan dan boleh diterima oleh semua pihak tetapi pendirian bagi Kerajaan Negeri Selangor adalah jajaran itu harus jajaran dari Mentakab, Nilai dan ke Pelabuhan Barat harus dikekalkan.
: : Soalan seterusnya, Ijok.
Y.B TUAN DR. IDRIS BIN AHMAD Speaker, Soalan Ijok nombor 67. : Terima kasih Yang Berhormat Timbalan
PERTANYAAN-PERTANYAAN MULUT DARIPADA Y.B. TUAN DR. IDRIS BIN AHMAD (N11 IJOK)
TAJUK : KEMUDAHAN WIFI
67. Bertanya kepada Y.A.B. Dato' Menteri Besar:-
Apakah rancangan untuk meluaskan dan menaiktarafkan khidmat WIFI Selangor terutamanya di luar bandar termasuk DUN Ijok?
Y.B TUAN HEE LOY SIAN Terima kasih kepada Tuan Speaker dan Yang Berhormat daripada Ijok. WIFI Smart Selangor sebuah inisiatif peduli rakyat (IPR) oleh Kerajaan Negeri Selangor telah pun menyediakan perkhidmatan WIFI percuma kepada rakyat Selangor terutama kepada golongan berpendapatan rendah iaitu kawasan luar bandar untuk merapatkan jurang digital dan juga meningkatkan taraf hidup rakyat. Program WIFI Smart Selangor sedang disusun dan juga ditambah baik untuk memberi tumpuan kepada pendidikan, kesihatan dan juga keagamaan. Komuniti dengan tumpuan ke kawasan luar bandar kumpulan sasaran adalah B40 dan juga M40 untuk berhubung mendapatkan maklumat dan juga online learning. DUN Ijok adalah termasuk di dalam kawasan luar dan juga pinggiran bandar, Kerajaan Negeri Selangor melalui Smartsel dalam, sedang dalam perancangan dan kajian untuk memberikan khidmat di kawasan- kawasan tersebut dengan menggunakan teknologi-teknologi dan juga pendekatan yang terkini yang mampan untuk memastikan pembangunan yang efisien dan mengurangkan kesenjangan digital. Sekian.
: Soalan tambahan.
TUAN TIMBALAN SPEAKER: Ya, Ijok.
Y.B DATO’ DR. AHMAD YUNUS BIN HAIRI Ijok ingin menanya kepada Yang Berhormat EXCO. Kita ada rancangan tapi Ijok nak tanya bila perkhidmatan WIFI ini akan selesai akan dilengkapkan sebab pejabat saya pun wi-fi pun kadang-kadang ada kadang-kadang tidak ada.
Terima kasih Yang Berhormat Ijok. Dalam Y.B TUAN HEE LOY SIAN perancangan penstrukturan semula wi-fi di Selangor untuk DUN Ijok sebanyak 15 AP akan dipasang di DUN Ijok so kita perlu mengenal pasti mana tempat yang sesuai, di
mana Smartsel akan menghubungi setiap ADUN bagi memastikan kawasan mana yang perlu beri tumpuan so saya harap ADUN beri kerjasama, bagi tempat-tempat yang boleh di mana orang yang tumpuan ramai orang. Terima kasih.
Y.B TUAN DR. IDRIS BIN AHMAD your target date.
: Soalan saya bila akan selesai. What is
Y.B TUAN HEE LOY SIAN
: Tahun ini. Ya, sebelum Disember 2020.
: Soalan Seterusnya, Pendamaran.
: : saya 68. Terima kasih Tuan Timbalan Speaker, soalan
PERTANYAAN-PERTANYAAN MULUT DARIPADA Y.B. TUAN LEONG TUCK CHEE (N47 PANDAMARAN)
TAJUK : SKIM MESRA USIA EMAS (SMUE)
68. Bertanya kepada Y.A.B. Dato' Menteri Besar:-
Senaraikan jumlah wang khairat dan bilangan yang belum diselesaikan sebelum ditukar kepada Jom Shopping Bulan Lahir.
Sila nyatakan masa yang akan dapat menyelesaikan bilangan dan amaun tertunggak.
: Seri Serdang, soalan 68.
Maaf Yang Berhormat. Terima Y.B PUAN DR. SITI MARIAH BINTI MAHMUD : kasih Yang Berhormat Pandamaran. Untuk Skim Mesra Usia Emas ini dinyatakan jumlah penerima Wang Khairat Kematian yang belum diselesaikan sebelum ditukar kepada Jom Shopping Bulan Kelahiran. Pertama yang masih tunggak fasa pertama 641 dan jumlah khairat kematiannya RM 641,000.00, fasa kedua 127 jumlah khairatnya adalah RM
190,500.00 dan kes khas 11 iaitu dokumen yang diterima selepas tarikh tutup RM 27,500.00. Ini adalah jumlah 779 ini jumlah Khairatnya RM 859,000.00. Ini adalah jumlah yang sampai kepada YAWAS namun untuk pemberian kepada waris mengikut daerah saya kemukakan di sini Gombak jumlah belum dibayar 1 orang, Hulu Langat 104 orang, Hulu Selangor 2 orang, Klang 431 orang, Kuala Langat 4 orang, Kuala Selangor 4 orang, Petaling 82 orang, Sabak Bernam 2 orang dan Sepang 11 orang. Untuk Fasa dua Gombak 9 orang, Hulu Langat 10 orang, Hulu Selangor 1 orang, Klang 19 orang, Kuala Langat 2 orang, Kuala Selangor Tiada semua sudah bayar, Petaling 92 orang, Sabak Bernam sudah tiada, Sepang ada 4 kes lagi untuk fasa kedua. Antara maklum balas yang diterima dari pihak Pejabat Daerah masalah yang menyebabkan pembayaran ini tidak dapat diselesaikan disebabkan ramai peserta yang tidak menjawab panggilan dan sukar untuk dihubungi malah ada di kalangan mereka telah dipanggil beberapa kali tetapi masih juga tidak hadirkan diri ke Pejabat Daerah. Limitasi pergerakan sewaktu tempoh Perintah Kawalan (PKP) juga adalah faktor yang melambatkan proses pembayaran ini di mana sepanjang tempoh PKP yang lepas Pejabat Daerah terpaksa meminimumkan jumlah pengunjung kepada hanya 10 orang sehari. Pihak Yayasan Warisan Anak Selangor (YAWAS) akan sedaya upaya bekerjasama bersama pihak Pejabat Daerah untuk memastikan semua pembayaran tertunggak wang Khairat Kematian ini dapat diselesaikan selewat-lewatnya 31 Disember 2020.
: Ahli-ahli Yang Berhormat sekalian masa telah menunjukkan jam 11.30 pagi dengan ini saya menangguhkan sesi pertanyaan untuk urusan seterusnya.
: 11 tahun 2020 usul di Bawah Peraturan Tetap 76 (5) oleh Yang Berhormat Dusun Tua.
TUAN TIMBALAN SPEAKER: Ahli-ahli mempersilakan Yang Berhormat Bandar Baru Klang untuk menyambung penjelasan.
Y.B. DATO’ TENG CHANG KHIM: Terima kasih Tuan Speaker. Saya cuma ada sedikit tambahan sahaja. Tuan Speaker, semalam saya menyatakan bahawa Jawatankuasa Pilihan Khas dalam Dewan harus memberi fokus kepada bidang kuasa ataupun Terms of Reference mereka daripada melampaui batas melibatkan perkara yang harus dikaji itu yang fokus. Jadi, yang saya bangkitkan adalah Jawatankuasa Pembasmian Kemiskinan harus menumpu pada tugas hakikinya daripada masuk ke bidang di mana di luar mereka tetapi juga menyebabkan mereka tidak dapat memperolehi gambaran sebenar dan butir-butir yang sebenar, termasuk sekiranya perkara pokok dan perancang itu, perniagaan atas talian, pembangunan perniagaan atas talian untuk peniaga kecil itu sekiranya kita dimaklumkan lebih awal, lebih .. maklumat yang lebih
detail dapat dibekalkan maka dapatannya juga lain dan saranan juga akan berlainan kerana butir-butir akan diberikan oleh Jawatankuasa Tetap Keusahawanan dan Jawatankuasa Tetap saya, Pelaburan dan Perdagangan dapat memberi butir-butir yang lebih baik tetapi itu mungkin di bawah Jawatankuasa Pilihan Raya bukan di bawah Jawatankuasa Pilihan Kemiskinan ini. Dan saya cuma bagi satu contoh umpamanya, penemuan Jawatankuasa mencadangkan supaya 100,000 peniaga kecil dan usahawan dimasukkan ke dalam perniagaan atas talian yang ini adalah satu saranan yang tidak mungkin dapat dilaksanakan kalaupun diterima sekalipun sebab usahawan ini dia terdiri daripada pelbagai perniagaan termasuk penjual goreng pisang di jalan raya, termasuk juga penjual nasi lemak jadi, mereka tidak ada kapasiti sebenarnya, yang patut kita buat adalah membina kapasiti mereka supaya mereka dapat memperkembangkan perniagaan sebelum nak cerita tentang atas talian. Itu yang saya maksudkan.
Dalam program terkini, yang terbaru yang dilaksanakan oleh Kerajaan Negeri sepanjang tempoh PKP ini adalah kita bekerjasama dengan Shoppee dengan peruntukan RM 1 Juta, kita mengadakan e .. Selangor E-Bazar Raya di mana kita keluarkan RM 1 Juta sebagai insentif menggalakkan usahawan yang kecil ini menyertai Shoppee sebagai penjual dan menggalakkan orang ramai membeli, menyokong mereka. Kita hanya dalam tempoh yang kita, walaupun kita dalam keadaan kita beri insentif sekali pun hanya kita dapat 5 atau 6,000 peserta yang baru. Itu pun kira satu pencapaian yang cukup baik. Tetapi, masalah ini kita dapati bahawa mereka tidak meng update kan dan tidak berani sebenarnya cuma daftar, setakat daftar. Yang aktif itu ramai yang tak berani dan mereka menghadapi masalah sebab tidak ada kapasiti untuk membekalkan barangan yang dipesan oleh pembeli. Jadi, itu adalah perkara-perkara yang sebenarnya lebih, ataupun di luar bidang pembasmian kemiskinan. Itu pandangan daripada pihak kerajaan. Terima kasih.
TUAN TIMBALAN SPEAKER: Ahli-ahli Yang Berhormat sekalian, adapun masalah di hadapan Dewan ini ialah satu usul yang berbunyi bahawasanya menurut Peraturan 76 (5) Peraturan-peraturan Tetap Dewan Negeri Selangor, Dewan yang mulia ini menerima Penyata Jawatankuasa Pilihan Khas mengenai Pembasmian Kemiskinan atau JPK Pembasmian Kemiskinan bagi Dewan Negeri Selangor berhubung Pembangunan Perniagaan Atas Talian Atau e-Dagang Untuk Peniaga Kecil di Negeri Selangor yang telah dibentangkan di Dewan yang mulia ini sebagai Kertas Mesyuarat Bilangan 12 Tahun 2020. Ahli-ahli Yang Berhormat yang bersetuju sila kata ya. (Ahli Dewan berkata ya). Ahli-ahli Yang Berhormat yang tidak bersetuju, sila kata tidak. Usul ini dipersetujui.
SETIAUSAHA DEWAN: Usul seterusnya, Usul No. 12 Tahun 2020. Usul di bawah Peraturan Tetap 76 (5) oleh Yang Berhormat Subang Jaya.
Y.B. TUAN LEONG TUCK CHEE: Tuan Speaker, saya menyokong.
TUAN TIMBALAN SPEAKER: Ahli-ahli Yang Berhormat sekalian, usul ini telah pun disokong. Saya buka usul ini untuk dibahaskan. Ya, silakan Banting.
Y.B. TUAN LAU WENG SAN: Terima kasih Tuan Timbalan Speaker. Banting berdiri di sini untuk melafazkan sokongan saya terhadap usaha dan juga input yang begitu padat yang dilakukan oleh Jawatankuasa Pilihan Khas Sumber Air Negeri Selangor. Saya berdiri di sini untuk memberi satu peringatan ataupun makluman kepada semua yang mengikuti sidang Dewan ini iaitu Laporan ataupun Penyata ini adalah berkenaan dengan pencemaran sumber air sehingga menyebabkan henti tugas tidak berjadual loji-loji rawatan air dan juga pembekalan semasa kecemasan. Maka ia adalah sangat spesifik iaitu ia tidak melibatkan isu berkenaan dengan penukar gantian paip air yang telah usang. Ia amat spesifik adalah itu berkenaan dengan pembinaan loji-loji rawatan air dan juga isu-isu yang berkaitan dengan pencemaran, perancangan, penguatkuasaan dan juga kewangan ataupun pembiayaan teknologi-teknologi dan juga infrastruktur-infrastruktur yang diperlukan untuk memastikan tidak akan berlaku lagi henti tugas yang tidak berjadual ini.
TUAN TIMBALAN SPEAKER: , saya percaya bahawa Penyata ini adalah tepat pada waktunya kerana saban hari rakyat Negeri Selangor terpaksa berdepan dengan gangguan bekalan air yang tidak berjadual. Yang berjadual itu adalah berkaitan dengan daripada segi maintenance, penyelenggaraan dan sebagainya. Tapi, apa yang lebih menakutkan kita ialah berlaku incident yang tidak berjadual. Di mana ia, selalunya melibatkan satu situasi yang mana kita tidak dapat menjangkakan bila agaknya bekalan air akan dipulihkan kerana situasi pencemaran dan sabotaj itu adalah di luar jangkaan. Maka saya menggesa kerajaan supaya memberi pengesahan, sebenarnya Yang Berhormat Subang Jaya telah pun memberi satu penjelasan yang diringkaskan dalam Penyata ini sebenarnya terdapat 38 cadangan yang saya rasa cukup panjang dan cukup padat. Ini menunjukkan Jawatankuasa telah pun melakukan satu tugas yang sangat berguna dan sangat padat untuk menghuraikan keseluruhan permasalahan ini kepada Dewan dan
saya kira perbincangan Dewan yang seterusnya selepas ini ya, pastinya perlu menggunakan Penyata ini sebagai satu benchmark ataupun satu rujukan dalam mengatasi dan juga menyelesaikan masalah ini. Saya juga suka ingin membangkitkan satu isu spesifik yang melibatkan kawasan saya dan sama seperti kawasan seperti Subang Jaya yang terletak sebenarnya dalam Bahasa Inggeris dengan izin, at the end of the service line Subang Jaya. Saya kira kawasan Sijangkang dan juga sebahagian daripada kawasan DUN Banting juga terletak at the end of the service line di mana kiranya apa-apa berlaku di loji rawatan air Semenyih pastinya rakyat di Kuala Langat di Sijangkang, Telok Panglima Garang dan Jenjarom akan kena. Akan terasa kesannya. Dan hal ini berlaku kerana kita mengambil masa yang cukup panjang untuk bekalan air itu dipulihkan. Dan loji rawatan air Semenyih mengikut apa yang saya tahu adalah sebuah loji rawatan air yang cukup usang dan cukup lama. Saya berasa syabas kerana pada tahun lepas Kerajaan Negeri Selangor telah pun menyiapkan loji rawatan air Labohan Dagang dan sekarang ini ia masih belum lagi mencapai tahap maksimum.
Saya dimaklumkan bahawa selain daripada loji rawatan air Labohan Dagang ini Kerajaan Negeri juga perlu melengkapkan jaringan bekalan air melalui paip air yang baru yang merentasi, yang melibatkan apa ni kolam takungan air di Jugra dan berfungsi untuk membekalkan bekalan air ke kawasan seperti Sijangkang, Rimbayu, Cheding dan sebagainya pada masa-masa yang akan datang. Saya ingin bertanya kepada...
Y.B. DATO’ DR AHMAD YUNUS BIN HAIRI pencerahan Banting?: Speaker, boleh minta sedikit
TUAN TIMBALAN SPEAKER: Sijangkang.
Y.B. DATO’ DR AHMAD YUNUS BIN HAIRI Terima kasih Banting. Isu yang dibahaskan tadi ya menyebutkan selalu kawasan ataupun DUN Sijangkang dan juga Banting ni adalah kawasan yang akan terkesan sebab dia kawasan hujung. Bila kena, kena dulu bila selesai dia yang paling lambat. Tapi saya tak tahu mungkin Banting ada jawapan ya kerana baru-baru ini diumumkan apabila ada penambahbaikan di loji Sungai Selangor yang diputuskan pada 14 hari bulan sehingga dijangkakan 17 hari bulan. Pada awalnya saya pun agak kecewa sebab baik pulih ini ataupun penambahbaikan ini dilakukan waktu permulaan persekolahan 15 hari bulan, semalam. Tetapi saya agak hairanlah kali ini sebab rasanya tidak terkesan di kawasan hujung ini bahkan kalau saya dapat maklumat semalam 76% kawasan Kuala Langat selesai 100% bahkan Klang yang 0% ya saya tidak tahu apa puncanya biasanya kita kena dulu tapi kali ni kita agak selamat. Alhamdulillah lah. Tapi saya tidak tahu apa jawapan dia.
Y.B. TUAN LAU WENG SAN: Saya juga berasa Alhamdulillah lah kerana ianya tidak seserius air apa yang kita jangka tetapi itu sebabnya Tuan Timbalan Speaker, pada permulaan ucapan saya. Saya khusus, saya menyatakan dengan khusus bahawa penyata ini adalah berkaitan dengan pencemaran sumber air sehingga menyebabkan henti tugas tidak berjadual loji-loji rawatan air. Yang disebutkan oleh Sijangkang sebenarnya melibatkan henti tugas berjadual. Sebenarnya sedikit keluar topik tapi apa pun sekali saya rasa Yang Berhormat Sijangkang merupakan salah seorang anggota di dalam Jawatankuasa Pilihan Khas ini sudah pastinya mempunyai jawapan yang lebih padat daripada apa yang saya tahu. Saya kira ialah itu sebabnya kita memerlukan perancangan seperti apa yang dibentangkan oleh Yang Berhormat Subang Jaya tadi untuk membina loji-loji rawatan air ya yang lebih canggih yang mempunyai design capacity, yang menggunakan teknologi, yang menggunakan reka bentuk yang lebih ke depan yang akan membantu kita mengatasi masalah-masalah yang kita hadapi sekarang.
Saya kira loji rawatan Labohan Dagang ini untuk rakyat di Kuala Langat, di Kota Kemuning dan mungkin di Subang Jaya barangkali ia akan memberi banyak bantuan di mana sekiranya ianya lengkap apa ni dari segi semua infrastruktur di bahagian hilir ataupun down stream lengkap termasuk paip air, termasuk kolam tadahan air ianya lengkap maka saya percaya ia boleh mengatasi masalah yang dihadapi oleh rakyat di Kuala Langat selama ini memandangkan tempat kita selalunya terletak di akhir bekalan air. Bagi kawasan Subang Jaya saya difahamkan ianya lebih teruk kerana apa sahaja yang berlaku di kawasan loji rawatan air Semenyih dan loji rawatan air Sungai Selangor kawasan Subang Jaya akan kena tapi sekiranya kalau ia berlaku di loji rawatan air Sungai Selangor bahagian-bahagian di seperti di kawasan seperti kawasan Kuala Langat dan Sepang mungkin akan kurang terasa kesannya. Tetapi apa pun sekali, saya mempelawa Kerajaan Negeri Selangor untuk melihat kembali semua cadangan yang disarankan dalam penyata ini dan juga memberi sedikit makluman terhadap apa yang berlaku. Cadangan Skim Bekalan Air Bersepadu Air WSS Labohan Dagang , Kuala Langat, Selangor untuk Tetuan Gamuda Land T11, T12. Gamuda Land Kemuning, Tropika Laman, Eco Century di mana Fasa 1 dan Fasa 2 ini masih belum disiapkan sepenuhnya.
Saya khuatir, walaupun kita ada loji rawatan air Labohan Dagang yang canggih, di kawasan Kuala Langat, di kawasan saya tapi sekiranya infrastruktur-infrastruktur di down stream ini tidak dapat disiapkan pada waktu yang ditetapkan maka ia akan defeat the purpose dan saya memohon penjelasan selanjutnya daripada Kerajaan tentang apakah status loji apa ni cadangan Skim Bekalan Air Bersepadu Air WSS Labohan Dagang ini untuk kebaikan bukan sahaja kawasan saya malahan termasuk kawasan Yang Berhormat Morib, Sijangkang, Kota Kemuning, Dengkil dan juga rakan-rakan di Sungai Kandis, Sentosa dan juga Subang Jaya kerana saya difahamkan infrastruktur ini adalah
sangat penting untuk sekitar, kawasan-kawasan sekitar Kuala Langat, Petaling dan juga daerah Klang. Sekian, saya menyokong.
TUAN TIMBALAN SPEAKER: Ya. Pelabuhan Klang.
Y.B. TUAN AZMIZAN BIN ZAMAN HURI Terima kasih Yang Berhormat Tuan Speaker. Terutama sekali saya ingin mengucapkan tahniah kepada Jawatankuasa Pilihan Khas Sumber Air Negeri Selangor kerana telah membentangkan bagaimana cara untuk mencari jalan penyelesaian tentang isu pencemaran sumber air sehingga menyebabkan henti tugas tidak berjadual. Loji-loji rawatan air dan pembekalan semasa kecemasan.
Saya ingin menyokong Usul yang dibawa. Cadangan yang dicadangkan oleh pihak Jawatankuasa di muka surat 20, iaitu point 4.22, Jawatankuasa menyarankan supaya kolam air ataupun infrastruktur air kecemasan yang sesuai dibina di kawasan-kawasan perumahan yang tidak mempunyai kemudahan tersebut. Sekarang memang kita sedang berlaku krisis air sebab ada pembaikan loji dan apabila bekalan air tu pulih seperti biasa kawasan-kawasan yang hujung seperti yang dimaklumkan oleh Yang Berhormat Banting sebentar tadi kawasan-kawasan yang hujung ni biasanya lambat dapat air dan untuk kawasan DUN Pelabuhan Klang ni kawasan yang paling lambat sekali lah yang akan menerima air ini ialah kawasan Kampung Tradisi Pulau Indah dan kawasan yang sekitarnya dan kalau dia pulih pun tekanan air itu sangat-sangat rendah dia terpaksa memenuhkan dulu kawasan-kawasan bandar. Aliran air tu pergi ke paip-paip di pekan- pekan dulu dan akhir sekali kalau semua tu dah penuh baru lah pergi ke kawasan Kampung Tradisi Pulau Indah dan sekitarnya dan saya ingin mencadangkan agar Kerajaan Negeri memikirkan perkara ini secara serius untuk membina kolam-kolam air ataupun infrastruktur air kecemasan di kawasan-kawasan perumahan terutamanya di kawasan-kawasan kampung yang dulunya dibina ataupun dibangunkan tidak mempunyai kemudahan seperti kolam air ini dan saya juga menyokong cadangan supaya sementara kita menunggu Pindaan Piawaian Perancangan Negeri Selangor dan rancangan- rancangan tempatan, Pihak Berkuasa Tempatan laksanakan supaya Kerajaan Negeri mengeluarkan arahan kepada semua Pihak Berkuasa Tempatan untuk mewajibkan pembinaan kolam air ataupun infrastruktur air kecemasan yang sesuai supaya boleh membekalkan tiga hari air kecemasan bagi semua kawasan-kawasan perumahan baru. Pelabuhan Klang menyokong USUL.
TUAN TIMBALAN SPEAKER: Ya. Sentosa.
Terima kasih Yang Berhormat Y.B. TUAN GANARAJAH A/L R GEORGE Timbalan Speaker. Saya memang duduk dalam Jawatankuasa ini tetapi saya tertarik
dengan apa yang dibentangkan oleh Yang Berhormat Pelabuhan Klang iaitu 4.22, Jawatankuasa menyarankan supaya kolam air ataupun infrastruktur air kecemasan yang sesuai dibina. Beberapa tahun yang lalu Kerajaan Negeri telah I terbaca dalam ni, Kerajaan Negeri telah dapatkan satu projek. Pilot projek yang dikendalikan di tepi Sungai Selangor untuk mendapatkan satu agensi ataupun satu syarikat indipendent water producer di mana kita perlu tengok di mana kalau boleh kita boleh dapatkan perkhidmatan ya perkhidmatan syarikat tertentu untuk menyediakan air sekiranya ada kecemasan. Itu adalah satu-satunya saya sarankan ataupun minta perhatian Kerajaan untuk tengok macam mana kita boleh juga mendapatkan perkhidmatan-perkhidmatan ini. Itu sahaja. Terima kasih Yang Berhormat.
TUAN TIMBALAN SPEAKER: Ya. Kota Anggerik.
Y.B. TUAN MOHD NAJWAN BIN HALIMI: Baik yang terakhir. Yang terakhir ya. Ok. Terima kasih. Sikit aje. Saya pun seperti mana Sentosa merupakan anggota Jawatankuasa ini. Pertama saya berkongsi lah, kita dalam Negeri Selangor ni memang kalau saya rasa tak boleh dinafikan masalah air ini antara yang paling, paling apa sering diperkatakanlah walaupun kita ni boleh dikategorikan negeri paling maju di Malaysia tapi setiap kali isu air ini lah masalah kita dan saya rasa pandangan saya kita bila Dewan Negeri memutuskan untuk membentuk satu Jawatankuasa Khusus bagi tujuan memantau isu-isu berkaitan air ini dan bila kita ada penyata yang bagi saya cukup komprehensif lah bukan angkat bakul tapi saya rasa ini satu iltizam yang baik dan bila kita sebut tentang politik dan dalam ni pun kalau tuan puan Ahli-Ahli Dewan baca di bahagian 3.43 yang menyebut Jabatan Alam Sekitar (JAS) mereka sendiri kata kita kena ada political will maksudnya kalau kita bentang dua tiga penyata berkaitan isu ini pun tetapi kalau di peringkat Kerajaan Negeri sendiri tidak ada political will untuk bantu ataupun untuk ambil tindakan terutamanya daripada sudut penguatkuasaan dan kalau saya boleh rujuk muka surat 21, point 4.29 Jawatankuasa ini mencadangkan supaya Kerajaan Negeri berunding dengan Kerajaan Persekutuan untuk meminda Akta Kualiti Alam Sekeliling 1974 dan Akta Industri Perkhidmatan Air 2006 merangkumi kesalahan pencemaran bau, meningkatkan denda dan juga meletakkan had minima denda. Saya rasa satu daripada sudut penguatkuasaan itu perlu kuat terutamanya di peringkat PBT sebab kalau kita lihat macam sekarang ini tak apa lah kita semua sedia maklum dia berjadual untuk cuci loji tapi bila yang tak berjadual ni, ini isunya kita bila disiasat ada pencemaran. Ada pembuangan sisa daripada kilang haram jadi lepas tu riuh sekejap tindakan akan di ambil tapi kemudiannya senyap.
Kita pun tak tahu pihak mana yang dihukum. Kita pun tidak dengar ada pihak yang didakwa tapi kalau ada penguatkuasaan di sudut undang-undang dan tingkatkan denda itu, kompaun itu, saya rasa in syaa Allah kita boleh bantu usaha untuk mengekalkan isu
apa ni masalah gangguan bekalan air ni. Jadi di pihak kami sebagai Jawatankuasa amat- amat mengharapkan kita jangan sekadar bentuk Jawatankuasa dalam Dewan ni untuk buat kajian, untuk bentang penyata tapi kalau tidak ada tindakan tegas di pihak Kerajaan Negeri dan di pihak-pihak yang terlibat. Stakeholders semua ni, pemegang taruh kita rasa kita hanya akan bercakap sahajalah. Hanya bentang penyata demi penyata, demi penyata. Jadi saya rasa ini satu perkara yang serius dan janganlah kita sekadar berbahas mengusulkan satu cadangan. Berbahas, meluluskan tapi kemudiannya nanti dalam masa tiga atau empat bulan rakyat tanya apa jadi dengan penyata yang Jawatankuasa dah bentang kita tak ada jawapan. Tindakannya tidak ada, jadi saya mohon sangat di pihak Jawatankuasa untuk Kerajaan Negeri ambil serius laporan ini sebab ianya dirangka dan di terjemah dengan bagi saya cukup complete lah cukup sempurna untuk kita lihat dan kaji semula di mana silapnya Dasar ataupun tindakan di pihak Kerajaan Negeri. Terima kasih banyak. Saya mohon menyokong Usul ini. Terima kasih.
TUAN TIMBALAN SPEAKER: maklum balas. : Saya jemput pihak Kerajaan sekiranya ada
Y.B. TUAN ZAKARIA BIN HAJI HANAFI: Mohon mencelah Yang Berhormat EXCO, terima kasih Tuan Speaker. Saya ingin mencelah mengenai perbelanjaan lebih daripada RM 20 Bilion akan dibelanjakan oleh Kerajaan Negeri Selangor, terima kasih tapi demi kemampanan, kelestarian sungai-sungai salah satu punca sumber air di Selangor ini, saya terpanggillah, sebelum ini saya ada bangkit di dalam Dewan yang mulia ini bahawa pewartaan sungai-sungai di Selangor ini sejauh manakah, dibuat berapa peratuskah dibuat pewartaan demi kemampanan dan kelestarian ini. Apa yang dimaklumkan jiran kita di Negeri Sembilan boleh kata seratus peratus sungai-sungai telah diwartakan demi memastikan sumber air kita ini sebagai mana yang dibangkitkan oleh Subang Jaya tadi 50 meter kiri kanan perlu terjamin demi kemampanan dan kelestarian untuk masa-masa panjang sumber air di Selangor inilah. Terima kasih.
Y.B. TUAN IR. IZHAM BIN HASHIM: Terima kasih Yang Berhormat Semenyih. Yang Berhormat Semenyih saya rasa salah dengar tadi, yang saya sebut RM 30 Bilion di bawah air Selangor, ini untuk sistem bekalan air kita bukan untuk air mentah kita, ini untuk bekalan air, sistem paipnya, loji rawatannya itu yang akan kita belanjakan RM 30 bilion untuk 30 tahun yang akan datang ini di bawah Air Selangor. Ini untuk air terawat. Untuk masalah yang disebut oleh Yang Berhormat Semenyih tadi, itu berkait dengan sungai-sungai di bawah air mentah. Air sungai ini kita memang sudah wartakan. Sungai- sungai kita semua ada rizab. 50 meter kiri kanan sungai itu memang dah ada, itu memang tidak menjadi masalah bagi kita, baru ini pun kita telah bincang dan kita telah putuskan kata dasar bahawa dengan penggunaan rizab-rizab sungai.
Y.B. TUAN ZAKARIA BIN HAJI HANAFI: Inventori itu, inventori sungai?
Y.B. TUAN IR. IZHAM BIN HASHIM: Ya, kita sudah ada semuanya, dan kita dah sempurnakan. Kawasan-kawasan yang water body atau pun tempat air kita memang kita dah wartakan dan baru ini saya bincang sebab apa rizab sebab dia berkait rapat dengan pencemaran ini. Kawasan-kawasan yang rizab sungai ini dijadikan tempat untuk selain daripada sumber-sumber yang saya sebut pencemaran dari industri dan sebagainya. Rizab sungai ini kalau tidak diurus dengan baik, menjadi tempat pembuangan sampah, tempat reban ayam, kandang lembu yang akan membantu untuk mencemarkan lagi sungai-sungai kita. Jadi garis panduan itu kita telah luluskan di bawah kertas dasar yang telah diluluskan dalam Mesyuarat SPC baru-baru ini State Planning Community untuk penggunaan rizab-rizab sungai. Rizab-rizab sungai ini kita boleh benarkan sebenarnya. Boleh digunakan tetapi kalau digunakan dengan betul, dengan baik, dia bukan sahaja dapat dimanfaatkan sebagai mana yang disebut oleh Yang Amat Berhormat 50,000 ekar di sepanjang sungai itu untuk pertanian, boleh, tidak ada masalah tapi syarat dia apa? Tak bolehlah pakai baja-baja chemical sebab apa dia akan mencemarkan pula air kita.
juga Kita kena mengambil kepentingan dua-dua. Kepentingan makanan dan kepentingan sumber air kita. Jadi kalau kita nak tanam di tepi sungai bagus. Dia menyelamatkan tempat itu daripada digunakan untuk pembuangan sampah-sampah haram dan sebagainya.
Kita boleh manfaatkan dengan tanaman dalam masa yang sama kita gunalah baja-baja yang hari ini banyak organik dan sebagainya, lepas itu air kita pun tidak tercemar. Inilah antara perkara-perkara penambahbaikan yang akan kita buat. Dan saya ingin sebutkan di sini yang disentuh oleh Sentosa tadi, Yang Berhormat Sentosa, berhubung dengan indepedent water, kita belum mahu buka sampai ke situ tapi kita ada satu pendekatan baru, kita sedang meneliti sudah kuat advance kemungkinan untuk melaksanakan second piping untuk air-air yang dipanggil grey water. Air-air Sungai Klang, kita akan bangunkan, tidak perlu kita buat treatment sampai air minum tapi untuk membekalkan kepada industri dan perkapalan. Ini kita sedang di peringkat penelitian yang terakhir untuk dilaksanakan supaya air-air di sungai kita dapat di manfaatkan, kita monetize kan air ini kemudian kita guna balik hasil keuntungan itu menjaga kebersihan sungai-sungai kita. Ini sebab kos kita tinggi, RM 5 Juta setahun kita belanja Sungai Klang untuk pembersihan sahaja. Jadi kos ini perlu kita perolehi dengan cara yang lebih sustainable dan kita memikirkan kenapa kita tidak menggunakan air yang ada di Sungai Klang ini untuk kita dapatkan sumber hasil untuk kita bantu ..
Y.B. TUAN GUNARAJAH A/L GEORGE Indah. Cadangan itu hanyalah untuk mendapatkan satu-satu atau syarikat indepedent tapi barangan ini sudah ada di seluruh dunia. Kenapa tidak Air Selangor memiliki satu atau dua unit yang boleh membantu sekiranya ada kecemasan dan unit ini juga boleh diguna pakai di kawasan-kawasan tertentu untuk kecemasan. Itu sahaja, terima kasih.
Y.B. TUAN LAU WENG SAN: skim bekalan air bersepadu, IWSS Labohan Dagang. : Ada minta satu, saya ada menyebut tentang status
Y.B. TUAN IR. IZHAM BIN HASHIM: Sebenarnya soalan itu, Y.B. dah pun, Yang Berhormat dah bertanya pun. Dan saya ada dalam soalan Dewan. Tapi, saya bagi tau secara umum lah. Saya, itu antara satu perkara lagi yang kita pertimbangkan. Kita akan meluluskan Labohan Dagang. Kerana Labohan Dagang atau kawasan Kuala Langat bergantung air dengan Sungai Semenyih. Daripada Loji Rawatan Sungai Semenyih. Tapi kita buat Labohan Dagang ini, supaya, sekarang ini, air di kawasan Kuala Langat dapat air langsung daripada Loji Rawatan Labohan Dagang. Saya faham ada sedikit delay, dari segi down stream. Itu yang kita akan perkemaskan. Dan saya tak dapat exactly, tapi memang kita ada bimbang bahawa perkara ini untuk diselesaikan secepat mungkin. Untuk Klang nanti, kita ada Sungai Rasau. Sekarang Klang complaint. Dia selalu bergantung pada tempat lain. Sungai Rasau nanti memang khusus untuk menyediakan air terawat bagi Klang. Itu dah ada bajet kita, dah lulus. Kita dah ada perancangan itu untuk laksanakan, Sungai Rasau. Sekian, terima kasih.
TUAN TIMBALAN SPEAKER: Silakan Yang Berhormat Kajang.
Y.B. DATO’ DR. AHMAD YUNUS BIN HAIRI: Timbalan Speaker, mungkin minta sedikit pencerahan.
TUAN TIMBALAN SPEAKER: Sijangkang.
Y.B. DATO’ DR. AHMAD YUNUS BIN HAIRI: Antara yang kita dapati dalam jawatankuasa ini adalah berkaitan dengan RMS tadi, yang mempunyai estimated time yang kita dapati berbeza-beza dan antaranya yang terlalu, masa yang, masa yang terlalu suntuk. Sebagai contoh untuk Loji Rawatan Labu. Kedudukannya yang mengambil masa hanya setengah jam untuk memberikan early warning system dan mungkin Kerajaan Negeri ada perancangan berkaitan dengan stesen-stesen ini untuk dilihat semula kedudukan. Kalau, saya ingat, kalau setengah jam dia, makna kita tak dapat nak buat apa-apa untuk mengambil tindakan apabila ada satu pencemaran. Terima kasih.
Y.B. TUAN HEE LOY SIAN: Biasanya pemantauan ini di antara setengah jam hingga satu jam. Kerana aliran air sungai in deras dan cepat, dengan pantas. So, dia, early warning system itu yang kita pasang berdekatan dengan RMS, dengan stesen itu tak jauh dari stesen. So, kalau nak pasang yang lebih jauh sikit, ni berlaku masalah vandalisme. Di mana tak ada orang kawal stesen itu. So, kita sedang pastikan lokasi-
lokasi yang bersesuaian untuk pemasangan RMS ini. Bagi kita sedikit masa, kita akan membaiki keadaan yang ini, ya.
So, berkenaan, berhubung dengan pelaksanaan undang-undang yang sedia ada, yang mengatakan undang-undang sedia ada terlalu, di mana dendanya tak seberapa dan juga penjara dia pun tak seberapa. Dan untuk makluman semua, mesyuarat kerajaan, Mesyuarat Jawatankuasa Semakan Semula Enakmen LUAS 1999, telah pun bersetuju supaya jumlah denda bagi kesalahan berkaitan pencemaran sumber air dinaikkan daripada RM 100,000.00 kepada RM 500,000.00, setengah juta. Tertakluk kepada kelulusan pindaan enakmen LUAS 1999. Cadangan meletakkan had minimum denda dan hukuman penjara juga turut dicadangkan dalam Jawatankuasa Semakan. Lembaga mensasarkan supaya pindaan enakmen ini dapat di bentangkan di dalam sidang DUN pada bulan November 2020. So, saya haraplah semua Yang Berhormat, termasuklah sebelah pembangkang memberi sokongan kepada enakmen ini, semasa dibentangkan. Dan juga daripada Jabatan Alam Sekitar, di mana pindaan undang-undang sedang pun dibincangkan dan dalam tahap sekarang di tangan Jabatan Peguam Negara, di mana Jabatan Alam Sekitar telah pun menyiapkan kertas kerja pindaan Rang Undang-undang Akta Kualiti Alam Sekeliling 1974, dibentangkan pada Dewan Rakyat tahun ini. So, kita harap Pusat boleh main peranan untuk bantu kita kerana denda dan juga penjara yang sedia ada tidak dapat menakutkan pesalah-pesalah itu.
Yang sekarang denda RM 500 Ribu dan juga penjara 5 tahun tak seberapa, mereka tidak takut. Kita cadangkan supaya RM 500 Ribu itu dinaikkan ke RM 1 Juta dan juga penjara ke 10 tahun. Dan kita harap ada juga klausa yang bagi denda untuk pembersihan, iaitu pembersihan pencemaran perlu dipertanggungjawabkan oleh pesalah itu. Kalau hendak kena pembersihan bahan dipertanggungjawabkan. So, itulah yang sedang berlaku dan kita harap agar undang- undang ini akan dibentangkan di Parlimen pada tahun ini juga, sekian.
Y.B. PUAN MICHELLE NG MEI SZE: Tuan Timbalan Speaker, mohon penjelasan sedikit. Saya terima baik apa yang telah disebutkan oleh Yang Berhormat EXCO, Cuma saya ingin menekankan bahawa kenaikan sekadar kenaikan denda atau pun penjara tidak memadai. Sebabnya kalau kita rujuk dalam penyata, kita pun telah dapat maklumat daripada Jabatan Peguam Negara pada muka surat 30. Di mana ia menyatakan walaupun dengan denda sedia ada ya, apa yang telah diletakkan sebagai hukuman oleh Mahkamah, paling tinggi pun RM 75 Ribu. So, itu sebabnya kita menekankan had minimum yang ditetapkan dalam akta supaya secara dasar kita maklumkan sebagai garis panduan kepada hakim berkenaan. Had minimum yang perlu dihukum untuk mereka- mereka yang melakukan kesalahan mencemar air ya. So, saya berharap bahawa point ini diberi penekanan sewajarnya, terima kasih.
Y.B. TUAN HEE LOY SIAN: Terima kasih Yang Berhormat daripada Subang Jaya. Memang had minimum denda tersebut akan dimasukkan ke dalam Rang Undang- Undang yang sedia ada. Kita harap ia dilaksanakan tapi untuk makluman Ahli Yang Berhormat hanya setakat pelaksanaan denda dan hukuman tidak mencukupi. Di mana pihak LUAS dan Air Selangor sedang bergiat untuk mengadakan kempen kesedaran untuk semua premis terutama kilang-kilang. Kita akan bekerjasama dengan JAS, dengan LUAS untuk memperbanyakkan kempen-kempen, merupakan cetakan dan juga video kesedaran supaya kita hendak kurangkan pencemaran yang berlaku di sungai-sungai kita, sekian, terima kasih.
TIMBALAN SPEAKER: Ahli-ahli Yang Berhormat sekalian, adapun masalah di hadapan Dewan ini ialah suatu usul yang berbunyi, bahawasanya menurut Peraturan 76(5), Peraturan-peraturan Tetap Dewan Negeri Selangor. Dewan yang mulia ini menerima penyata Jawatankuasa Pilihan Khas Mengenai Pengurusan Sumber Air Selangor, Special Select Community On Water Resourse Management of The State of Selangor (JKPAS) berhubung pencemaran sumber air sehingga menyebabkan henti tugas tidak berjadual loji-loji rawatan air dan pembekalan semasa kecemasan yang telah dibentangkan di Dewan yang mulia ini. Sebagai Kertas Mesyuarat Bilangan 13 Tahun 2020. Ahli-ahli Yang Berhormat yang bersetuju sila kata ya, (Dewan mengatakan ya) Ahli-ahli Yang Berhormat yang tidak bersetuju sila kata tidak, usul ini persetujui.
SETIAUSAHA DEWAN: bawah Peraturan Tetap 76(5) oleh Yang Berhormat Sungai Air Tawar.
: Boleh mencelah, mohon
Y.B. TUAN RAJIV A/L RISHYAKARAN: penjelasan sikit.
Y.B. TUAN SAARI BIN SUNGIB: Saya sokong.
TUAN TIMBALAN SPEAKER: Silakan Hulu Kelang.
Y.B. TUAN SAARI BIN SUNGIB: Terima kasih Tuan Timbalan Speaker. Terima kasih Sungai Air Tawar kerana telah membentangkan bagi pihak Jawatankuasa SELCAT. Satu
penyata yang sangat komprehensif pada pandangan saya yang perlu diteliti dengan baik kesan-kesannya. Pertama yang telah ditekankan adalah isu persepsi. ADUN, Ahli Majlis, ini seolah-olah ada jurang yang besar dalam pandangan rakyat yang perlu kita tangani dengan teratur. ADUN walau macam mana pun dilihat segala-galanya. ADUN ini ada kuasa, ADUN punya surat sokongan di frame, di laminate ditampal, digantung dan ini bukti bahawa aduannya lulus. ADUN bagi pakai ruang pejabat dia, kita dah endorsed. Jadi itu pandangan masyarakat tentang ADUN dan orang ramai. Jadi kita berdepan dengan satu suasana yang perlu kita baiki. Kalau kita hendak sistem demokrasi 3 peringkat ini berlaku, Persekutuan, peringkat negeri dan peringkat tempatan. Biar rakyat faham bahawa ADUN ini tidak boleh lebih-lebih dan dia tidak dimalukan. Ini penting kerana ada juga rasa sekecil hati kerana ada penguat kuasa di PBT mengatakan ADUN punya surat tak boleh pakai, boleh buang dalam tong sampah sahaja. Itu tak boleh itu satu yang tak patut dinyatakan, dilafazkan oleh seorang penjawat awam atau pun peringkat Ahli Majlis mengatakan sedemikian.
Benda ini betul-betul berlaku yang perlu kita tangani dengan baik. Jadi saya ingin nyatakan di sini bahawa hubungan di antara Ahli Majlis dengan ADUN ini perlu dikemaskan. Dalam penyata ini telah dinyatakan cara mendatar tapi saya ingin highlight dengan izin bahawa ADUN bukanlah superior. Ahli majlis bukanlah subordinate kepada ADUN. Ini pandangannya, pandangannya adalah ramai orang mengatakan ADUN arahkan sahaja Ahli Majlis no. Dia sebenarnya lebih menjurus kepada macam rakan kongsi, partner. Bagaimanakah ADUN bergerak menghormati sistem demokrasi, menghormati pilihan parti dan suara ramai daripada rakyat tentang suara Ahli Majlis itu hendaklah dikemaskan. Bagi saya perkara ini adalah satu perkara penting dia menunjukkan kematangan kita tentang demokrasi di mana Ahli Majlis dan ADUN dilihat, tinggi ADUN tapi hubungannya lebih berbentuk hubungan yang operational yang bergerak di atas kenyataan.
Yang ketiga saya lihat adalah tentang pandangan orang ramai bahawa totally independent, bebas pun tidak boleh kita biarkan sebab ini bukan satu perkara yang baik. Contohnya yang lepas Pakatan Harapan banyak parti dan parti yang merasakan dia besar, dia kecil.
TUAN TIMBALAN SPEAKER: Jam menunjukkan 1:00 tengah hari. Dewan ditangguhkan sehingga jam 2:30 petang.
TUAN SPEAKER: Ya dewan disambung semula silakan Hulu Kelang.
Y.B. TUAN HAJI SAARI BIN SUNGIB: Terima kasih Tuan Speaker, saya ingin menyambung hujah saya menyokong penyata ini, usul ini. Tadi kita ada mendengar ulasan saya tentang pandangan terhadap hubungan di antara Ahli Majlis dan ADUN. Satu di peringkat sebagai orang atas, nombor 2 sebagai rakan kongsi dalam menjayakan tugas, ketiga sebagai bebas independent. Pilihan kita sudah pasti tidak pertama dan ketiga tetapi yang kedua iaitu kerjasama. Apabila wujud kerjasama di antara ADUN, masing-masing memahami bidang tugas dan kuasa tertinggi, di mana tidak akan campur tangan dalam bidang-bidang yang dimainkan oleh masing-masing, ADUN-ADUN ataupun Ahli Majlis. Jadi di sini saya ingin menegaskan bahawa apa yang dikatakan sebagai apabila ADUN diminta memberi pandangan dalam mesyuarat penuh saya ingin fahamkan bahawa bukan merupakan tugas dia berucap, menghadiri tugas tertinggi Ahli Majlis, ADUN-ADUN adalah di Dewan Undangan Negeri ataupun Dewan Negeri. Itulah forum utama dia, dia penggubal undang-undang di peringkat negeri. Kuasanya dipilih oleh rakyat dalam pilihan raya untuk memainkan peranan tersebut, dia bukan memenuhi persepsi rakyat yang salah selama ini bahawa ADUN adalah segala-galanya, ADUN berkuasa mengarahkan Ahli Majlis, mengarahkan event dengan izin YDP, Datuk Bandar ataupun mungkin DO itu tidak begitu. Kerana ADUN pada dasarnya adalah bukan eksekutif. Jadi oleh kerana itu, kalau kita nak fahamkan diluluskan penyata ini, memahamkan kehadiran dalam mesyuarat penuh itu adalah untuk memberi pandangan peribadinya. Tidak ada kaitan dengan perundangan ataupun tetapi terbaik bagi saya dan saya amalan saya selama ini, 12 tahun ini tidak pernah menghadiri mana-mana mesyuarat penuh MPAJ. Kerana saya berpegang dengan konsep yang pelajari daripada Sungai Pinang dulu, manakala hari ini iaitu bahawa kita adalah tertinggi dalam bidang kita masing-masing, kita tak masuk campur dalam bidang yang lain dan dengan itu saya ingin menyatakan sokongan saya bahawa penyata ini hendaklah diterima dengan pernyataan ada dissenting view tentang kehadiran Ahli Majlis dalam mesyuarat penuh di mana-mana PBT, terima kasih.
TUAN SPEAKER: Ya, Bukit Gasing.